Manuel Abeledo

Manuel Abeledo López, nado en Goiás (Lalín) o 5 de abril de 1945 e finado na Coruña o 19 de marzo de 2016"Fallece Manuel Abeledo Lopez, expresidente de la Diputación de Pontevedra", artigo en Faro de Vigo, 20 de marzo de 2016 ., foi un político galego de tendencia conservadora.

Traxectoria
Licenciado en Filosofía e Letras pola Universidade de Salamanca, foi profesor e Director Técnico do Colexio Liceo La Paz da Coruña (1973-1975) e funcionario do Corpo de Inspectores Técnicos de Educación por oposición. Desempeñou os cargos de Inspector Técnico de Educación en Málaga (1979-1984) e Melilla (1982-1984).

Foi nomeado Subdirector Xeral de Planificación, Profesorado e Centros da Consellería de Educación da Xunta de Galicia o 13 de marzo de 1984 ocupando o posto ata xaneiro de 1987, data na que o nomean Inspector Técnico de Educación da Coruña e en 1989 Inspector Xefe de Educación da Coruña. O 7 de marzo de 1991 foi nomeado Director Xeral de Transportes da Consellería de Ordenación do Territorio e Obras Públicas e o 4 de xaneiro de 1994 Delegado Provincial da Consellería de Agricultura, Gandería e Montes.

Militante do Partido Popular, foi concelleiro en Lalín, Presidente da Deputación de Pontevedra e Vicepresidente provincial do partido en Pontevedra.

 Vida persoal 
Casou con Carmen Pérez Díaz e foi pai de Carmen, Marta e Manuel Abeledo Pérez.

 Notas 

 Véxase tamén 
Ligazóns externas
Biografía en galegos.info

Categoría:Presidentes da Deputación de Pontevedra
Categoría:Alumnos da Universidade de Salamanca
Categoría:Concelleiros de Lalín
Categoría:Nados en Lalín
Categoría:Nados en 1945
Categoría:Finados en 2016
Categoría:Personalidades de Galicia sen imaxes